**Fundargerð aðalstjórnar Íþróttafélagsins Gróttu**

**07.nóvember 2016**

**Mættir:**
Elín Smáradóttir –formaður Laufey Kristjánsdóttir - kraftld.boðaði forföll

Sigrún Hallgrímsdóttir – varaformaður Sigurður Örn Jónsson –fimleikadeild

Ragnar Rafnsson – gjaldkeri Kristín Þórðardóttir– handknattleiksdeild

Hreinn Októ Karlsson – ritari Hilmar Sigurðsson– knattspyrnudeild

 Kári Garðarsson - Íþróttastjóri Gróttu Pétur Blöndal-varamaður

Kristín Finnbogadóttir – framkvæmdarstjóri Gróttu

Sérstakur gestur Ásgerður Halldórsdóttir bæjarstjóri Seltjarnarness

**Dagskrá:**

**1. Bæjarstjóri fer yfir drög að samningi við Rvk-borg vegna stækkunnar íþróttamiðstöðvar.**

**2. Yfirlit deilda.**

**3. Önnur mál.**

Fundur settur af formanni og byrjaði hún á að bjóða fundarmenn velkomna og bauð bæjarstjóra sérstaklega velkominn.

1. **Bæjarstjóri fer yfir drög að samnngi við Rvk-borg vegna stækkunnar íþróttamiðstöðvar.**

Ásgerður bæjarstjóri var innt eftir hvar málið væri statt.  Hún sagði að viðræður við Reykjavíkurborg gengju vel.  Frekari upplýsingar væri að vænta innan tíðar.

Gangi þetta eftir verður farið að undirbúa framkvæmdir strax.

Ásgerður spurði  útí  hvernig rekstur íþróttamiðstöðvar hafi gengið eftir að Grótta tók við.  Gengið hefur vel síðan Grótta tók við rekstrinum og hefur fólk lýst ánægju sinni á bættri umgengni og betri anda í húsinu.  Búið er líka að fullmanna allar stöður í húsinu.

Ásgerði þökkuð koman og kvödd með virktum.

Rætt var um að endurvekja húsnæðishópinn/þrýstihópinn til að koma að hönnun og skipulagi á nýju íþróttamiðstöðinni.  Mun Elín formaður kalla saman hópinn.

1. **Yfirlit deilda.**

**Handknattleiksdeild.**

Ekki mikið um að vera hjá deildinni nú um stundir. Búið era ð ganga frá ráðningu á aðstoðarþjálfara fyrir mst flokk kvk og var Anna Úrsula Guðmyundsdóttir ráðin. Nú fara kraftar deildarinnar í fjármögnum sem hefur setið á hakanum í haust, búið er að semja við eldri sponsora og verið er að leita að nýjum. Yngri flokka starfið gengur vel og var mót um sl helgi meira að segja á undan áætlun ☺

**Fimleikadeild.**

Emmmmm sagði Sigurður hugsi og sagðist vera búinn að gleyma hvað hann ætlaði að tala um en svo kom það . Deildin er að fá tilboð í svampa í gryfjuna sem munu verða notaðir í nýja salinn þegar hann kemur. Tvennskonar aðferðir eru í skoðun annarsvegar að hafa trampólín undir og minna af svampi eða fylla gryfju af svampi. Svampurinn er klæddur. Fékk deildin póst frá 2 Ungverjum sem vildu koma að þjálfa og munu Sesselja og Ólöf fara yfir það mál. Stefnt er á að fara út til USA í vor með hóp í áhaldafimleikum í æfingaferð, svona ferð er dýr og er búið að halda foreldrafund og byrja á fjáröflun. Spurði Sigurður hvort hinar deildirnar hefðu á móti því að fimleikadeildin myndi vera með túlipanasölu í desember og var enginn mótfallinn því.

**Knattspyrnudeild.**

Það er rólegt hjá knattpyrnudeild núna sagði Hilmar. Þó er búið að ganga frá ráðningu á þjálfara hjá mst flokki kk og kvk. Knattspyrnudeild og handknattleiksdeild eru að skoða að hafa herrakvöld í lok nóvember. Mun deildin gefa út hið árlega jólablað. Deildin er að skila inn áætlunum til Gittu sem hefur dregist um of,, þurfum að hysja upp um okkur´´sagði Hilmar. Mikið launaskrið er hjá þjálfurum yngri flokka, munu þeir ætla að sækja styrki sjálfir til að standa undir þessu.

**Kraftlyftingadeild.**

 Enginn fulltrúi mætti.

1. **Önnur mál.**

-Spurt var útí kraftlyftingadeild, hvað væri með hana. Elín sagði frá að stjórnin muni segja af sér um áramótin. Allir iðkendurnir fylgja Ingimundi í hans nýja félag og eru þegar byrjaðir að keppa fyrir nýja félagið. Leiðinlegt að fá ekki almennileg svör. Ákveðið var setja deildina í dvala, ekki leggja hana niður.

-Pétur Bl spurði útí umgengisreglur í íþróttahúsi þegar ekki eru skipulagðar æfingar. Kári svaraði að þetta væri alltaf spurning um hver bæri ábyrgð á börnunum í salnum. Starfsfólk hefur verið að reka börn út sal. Skoðað verður hvort ekki sé í lagi að börnin leiki sér á meðan verið er að ganga frá og þrífa. Svo kom líka sú hugmynd um hvort ekki væri upplagt að hægt væri fyrir foreldra að leigja salinn í eitt og eitt skipti geng sanngjörnu gjaldi. Þarf að hafa stundartöflu einhversstaðar aðgengilega svo folk geti séð hvaða tímar séu lausir. Kári mun skoða hvort það sé markaður fyrir þetta.

-illa gengur að útrýma silfurskottum og músum í íþróttamiðstöð ☹

Fundi slitið kl 20:59.

Áfram Grótta.